Alaquàs celebra el tradicional Sopar Solidari 2017
03/05/2017

# Alaquàs celebra el tradicional Sopar Solidari 2017

*   03/05/2017
*   [Solidaritat](/categoria/25/0/solidaritat)
*   [Imprimir](#)
*   Compartir
*    https://www.alaquas.org/documento.asp?id\_do=16160

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F16160%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20celebra%20el%20tradicional%20Sopar%20Solidari%202017)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/16160/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2017/2/16160/03052017img_8781_Form_4.jpg)](https://www.alaquas.org/ficheros/documentos/2017/2/16160/03052017img_8781_Form_10.jpg "<a href='https://www.alaquas.org/ficheros/documentos/2017/2/16160/03052017img_8781_Form_10.jpg' target=_blank><i class='fa fa-external-link' aria-hidden='true'></i>.Alaquàs celebra el tradicional Sopar Solidari 2017</a>")

El municipi celebra el proper 5 de maig aquesta activitat emmarcada dins del Joc Solidari

 El col·legi públic Mare de Déu de l’Olivar I d’Alaquàs acollirà el divendres 5 de maig a partir de las 20 hores el tradicional Sopar Solidari. Aquesta celebració és una oportunitat perquè tots els joves, pares i mares i professors i professores puguen compartir taula al sopar faixat programat per l’Ajuntament d’Alaquàs, l’AMPA del centre educatiu Mare de Déu de l’Olivar I i els joves de la Casa Joventut Sauqala, amb la col·laboració de la resta d’AMPA del municipi.

Aquesta activitat està emmarcada dins del Joc Solidari de la programació del Departament de Cooperació Internacional i Participació ciutadana. L’objectiu d’aquesta activitat és recaptar fons per a projectes que aniran destinats a països del tercer món i consisteix en ensenyar els xiquets i xiquetes, a través de proves i jocs, les diferències que hi ha als cinc continents. Els participants d’aquest Joc Solidari juguen per aconseguir diners que cada centre destina a un projecte seleccionat i respecte al qual s’ha treballat prèviament a les aules. 

El preu del tiquets és de 2 euros per als adults i d’1 euro per als xiquets menors de 16 anys. Els punts de venta són: AMPA i a la Consergeria del col·legi Mare de Déu de l’Olivar, AMPA dels centres d’Alaquàs, el Passatge i a la màquina de l’Ajuntament d’Alaquàs i/o Policia Local. Els diners obtinguts aniran adreçats al Joc Solidari 2017 al que participaran els xiquets i xiquetes dels centres d’Alaquàs jugant per les entitats que participen.

Així, el CEIP Ciutat de Cremona destinarà enguany la seua ajuda a l’Associació Cultural, Social i Empresarial HispanoAmericanos, el col·legi Vila d’Alaquàs la destinarà a Gent Solidària de l’Horta Sud, el Bonavista a la Fundació Vicent Ferrer, el González Gallarza a Globamón, el CEIP Sanchis Almiñano a De mi Casa a tu Casa, el col·legi Madre Josefa Campos a la Associació Solidaria Madre Josefa Campos i el Mare de Déu de l’Olivar I a la delegació de Mans Unides d’Alaquàs.

**Programació**

L’obertura de portes del col·legi Mare de Déu de l’Olivar I serà a les 19 hores. Hi hauran activitats i jocs infantils per a tots els assistents organitzats per “XTD Gestió Deportiva i Events”.

També actuaran grups de ball amb la col·laboració de Temps de Ball i s’explicarà els projectes de cooperació pel desenvolupament per part de les ONGD.

A continuació, tindrà lloc el sopar faixat.